

**Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α** Αθήνα, 1 Οκτωβρίου 2020

**ΓΕΝΙΚΗ ΕΠΙΤΡΟΠΕΙΑ ΤΗΣ ΕΠΙΚΡΑΤΕΙΑΣ**

**ΤΩΝ ΤΑΚΤΙΚΩΝ ΔΙΟΙΚΗΤΙΚΩΝ ΔΙΚΑΣΤΗΡΙΩΝ**

**ΑΝΑΚΟΙΝΩΣΗ**

Ενόψει του κρούσματος κορωνοϊού που εμφανίστηκε στα Διοικητικά Δικαστήρια των Αθηνών, διενεργήθηκε την Τετάρτη 30 Σεπτεμβρίου 2020, από κλιμάκιο του Εθνικού Οργανισμού Δημόσιας Υγείας (ΕΟΔΥ), δειγματοληπτικός έλεγχος σε 91 δικαστικούς λειτουργούς και υπαλλήλους που υπηρετούν στο κτιριακό συγκρότημα το οποίο στεγάζει τα εν λόγω Δικαστήρια και τη Γενική Επιτροπεία σε αυτά.

Τα αποτελέσματα από τον έλεγχο αυτόν ήταν στο σύνολό τους αρνητικά.

Επιπλέον, όλα τα «τεστ» που διενεργήθηκαν σε δικαστικούς λειτουργούς και υπαλλήλους σε ιδιωτικά μικροβιολογικά εργαστήρια ήταν επίσης αρνητικά.

Περαιτέρω, ενημερώνουμε ότι θα διενεργηθεί εκ νέου διεξοδική απολύμανση όλων των χώρων του κτιριακού συγκροτήματος των Διοικητικών Δικαστηρίων Αθηνών, το Σάββατο 3 Οκτωβρίου 2020.

Από τη Δευτέρα 5 Οκτωβρίου 2020, τα Διοικητικά Δικαστήρια των Αθηνών θα λειτουργούν με το σύνολο του προσωπικού και όχι με προσωπικό ασφαλείας.

**Ο Γενικός Επίτροπος**